Les inscripcions per a participar en el Concurs de Paelles d'Alaquàs podran realitzar-se demà dimecres 23 d'agost
22/08/2017

# Les inscripcions per a participar en el Concurs de Paelles d'Alaquàs podran realitzar-se demà dimecres 23 d'agost

*   22/08/2017
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=16349

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16349%2F0&title=Ajuntament%20d%27Alaqu%C3%A0s.%20Premsa.Les%20inscripcions%20per%20a%20participar%20en%20el%20Concurs%20de%20Paelles%20d%27Alaqu%C3%A0s%20podran%20realitzar-se%20dem%C3%A0%20dimecres%2023%20d%27agost)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16349/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16349/22082017img_9817_Form_4.jpg)](https://www.alaquas.org/ficheros/documentos/2017/2/16349/22082017img_9817_Form_10.jpg "<a href='https://www.alaquas.org/ficheros/documentos/2017/2/16349/22082017img_9817_Form_10.jpg' target=_blank><i class='fa fa-external-link' aria-hidden='true'></i>.Les inscripcions per a participar en el Concurs de Paelles d'Alaquàs podran realitzar-se demà dimecres 23 d'agost</a>")

El XLIIIé Concurs de Paelles tindrà lloc el pròxim dissabte 26 d'agost als carrers Lanjarón i Vicent Lis Barona. Per accedir a la piscina municipal descoberta una vegada finalitze el concurs, caldrà adquirir una entrada al llarg d'aquesta setmana

Arriba un any més l’esperat Concurs de Paelles de Festes Majors d’Alaquàs en el que centenars de veïns i veïnes, clavaries, col·lectius festers i associacions es reuneixen després de les vacances d’estiu. L’’Ajuntament d’Alaquàs i la Junta Central de Penyes celebren enguany la XLIII edició d’aquesta cita que se celebrarà el dissabte 26 d’agost als carrers Lanjarón i Vicent Lis Barona.

Les inscripcions per a participar en el concurs es podran realitzar demà dimecres 23 d’agost a partir de les 19 hores i fins esgotar les places disponibles al Centre Cultural de l’Olivar (a la part de la Biblioteca). El cost de la inscripció és de 50 euros i com és habitual, la Junta proporcionarà als participants tot allò necessari per fer la paella: la llenya, l’aigua, el calder, la cullera, els trespeus i els ingredients per a 20 racions aproximadament. Cal destacar que la utilització de qualsevol producte alimentari, paella o similar que no haja estat facilitat pels organitzadors, llevarà puntuació en la valoració del jurat.

Serà obligatori portar el DNI per a realitzar la inscripció i cada persona podrà realitzar un màxim de dues reserves. En el moment de la inscripció, els menors de 16 anys hauran d'estar acompanyats per una persona major de 18 anys per a poder participar a l’activitat.

Les quatre millors paelles rebran una compensació econòmica, a més d’un trofeu. El primer premi són 150 euros, donat per l’Ajuntament d’Alaquàs; el segon 100 euros, cortesia de la Junta Central de Penyes; el tercer de 75 euros el proporcionarà Caixa Popular i el quart de 50 euros l’aportarà Deportes Estreder.

No obstant això, aquests no seran els únics premis. La cinquena paella més saborosa rebrà un trofeu donat pel restaurant Sulya, la sexta obtindrà un altre per part de Garcima i la setena aconseguirà un guardó de Consum. La vuitena rebrà un trofeu donat per Ginesan. El jurat serà designat per la Junta Central de Penyes. Els premis es lliuraran el dilluns 28 d’agost a les 21 hores al Castell d’Alaquàs.

El concurs va nàixer l’any 1975, quan els avantpassats de la penya Valor i la penya Rius van gaudir del I Concurs de Paelles en les Festes Majors d’Alaquàs. En els primers anys, van tenir lloc al camp del Roser, posteriorment s’ha traslladat la seua celebració enfront del Mercat i a altres localitzacions de la localitat. En l’actualitat, les paelles són al voltant del parc de la Sequieta, als carrers Lanjarón i Vicente Lis Barona.

**INFORMACIÓ D’INTERÈS: ACCÉS A LA PISCINA MUNICIPAL DESCOBERTA**

L’Ajuntament d’Alaquàs informa que, a la finalització d’aquest concurs, per a poder accedir a la piscina municipal descoberta cal abonar la taxa corresponent i complir les normes bàsiques d’utilització de la piscina d’estiu establertes per a l’accés al recinte. Es podrà realitzar la compra anticipada de l’entrada al recinte de la piscina per al dia 26 d’agost des del dia 21 d’agost, en horari d’11 a 18 hores en la taquilla de la piscina.